Dow Jones-vísitalan

Dow Jones-vísitalan (enska Dow Jones Industrial Average) (DJIA) í Bandaríkjunum er ein elsta hlutabréfavísitala heims, en hún var fyrst gefin út þann 26. maí 1896. Í grunni vísitölunnar eru 30 mikils metin bandarísk fyrirtæki og er samanlagt markaðsvirði þeirra um fimmtungur af markaðsvirði allra félaga sem skráð eru í New York-kauphöllinni.

Þann 27. febrúar 2007 féll vísitalan um 416,02 stig eða 3,3%, Nasdaq-vísitalan og Standard & Poor’s-vísitalan féllu sömuleiðis, þetta er mesta hrap vísitölunnar síðan í september 2002 eða í rúm þrjú ár. Ástæðan var sú að virði kínverskra hlutabréfa féll um 9% eftir að hafa náð methæðum 26. febrúar. Þetta hefur haft neikvæð áhrif á markaði um allan heim.

 Sagan 
Dow Jones hlutabréfavísitalan var fyrst gefin út 26. maí árið 1896 og voru þá tólf mikilsmetin bandarísk fyrirtæki í grunni hennar. Af þeim er einungis eitt sem er enn þá í vísitölunni, en það er General Electric. Fyrirtækið Dow Jones & Co. hefur reiknað og birt vísitöluna frá árinu 1896 en það gefur einnig út dagblaðið The Wall Street Journal þar sem talan er birt. 

Þegar vísitalan var fyrst birt, stóð hún í 40,94 stigum. Hún var reiknuð sem meðaltal af verði hlutabréfa þeirra fyrirtækja sem voru í grunni vísitölunnar og þeirri tölu svo deilt með fjölda hlutabréfa. Fyrirtækin voru:

 American Cotton Oil
 American Sugar
 American Tobacco
 Chicago Gas
 Distilling and Cattle Feeding
 General Electric
 Laclede Gas
 National Lead
 North American
 Tennessee Coal & Iron
 U.S. Leather
 U.S. Rubber

Árið 1916 var fyrirtækjunum fjölgað í 20. Árið 1928 var fyrirtækjunum fjölgað í 30 og hefur sá fjöldi haldist síðan þó fyrirtækin séu ekki öll þau sömu. Á 9. og 10. áratug 20. aldar urðu miklar hækkanir á vísitölunni. Árið 1995 fór hún í fyrsta skipti yfir 5000 stig og árið 1999 fór hún í yfir 10.000 stig.

 Vísitalan reiknuð 
Þrátt fyrir að vera ein af þekktustu vísitölum heims, endurspeglar hún ekki endilega bandarískan hlutabréfamarkað, þar sem í henni eru fyrst og fremst rótgróin framleiðslu- og iðnaðarfyrirtæki. Dow Jones-vísitalan er reiknuð sem einfalt meðaltal af verði hlutabréfa fyrirtækjanna sem í henni eru, en ekki verðmæti félaganna eins og algengast er í hlutabréfavísitölum. Vægi fyrirtækja í vísitölunni er því ekki í samræmi við verðmæti þeirra. Fyrir þetta hafa margir gagnrýnt vísitöluna.

 Sveiflur vísitölunnar 

      Mestu stigahækkanir allra tíma
 Sæti  Dagur  Við lokun  Stigabr.  Prósentubr. 116. mars 200010.630,60+499,19+4,93% 224. júlí 20028.191,29+488,95+6,35% 329. júlí 20028.711,88+447,49+5,41% 45. apríl 20019.918,05+402,63+4,23% 518. apríl 200110.615,83+399,10+3,91%

Mestu stigalækkanir allra tíma
 Sæti  Dagur  Við lokun  Stigabr.  Prósentubr. 117. september 20018.920,70-684,81-7,13% 214. apríl 200010.305,77-617,78-5,66% 327. október 19977.161,15-554,26-7,18% 431. ágúst 19987.539,07-512,61-6,37% 519. október 19871.738,74-508,00-22,61%

    Mestu prósentuhækkanir allra tíma
 Sæti  Dagur  Við lokun  Stigabr.  Prósentubr. 115. mars 193362,10+8,26+15,34% 26. október 193199,34+12,86+14,87% 330. október 1929258,47+28,40+12,34% 421. september 193275,16+7,67+11,36% 521. október 19872.027,85+186,84+10,15%

Mestu prósentulækkanir allra tíma
 Sæti  Dagur  Við lokun  Stigabr.  Prósentubr. 112. desember 191454,00-17,42-24,39% 219. október 19871.738,74-508,00-22,61% 328. október 1929260,64-38,33-12,82% 429. október 1929230,07-30,57-11,73% 56. nóvember 1929232,13-25,55-9,92%


 Lægsta lokun vísitölunnar var 8. ágúst 1896. Þá lokaði hún í 28,48 stigum.

 Hæsta lokun vísitölunnar var 14. janúar 2000. Þá lokaði hún í 11.722,98 stigum. (skráð 31. desember 2005)

 Mesta prósentufall vísitölunnar á einum degi á síðustu 50 árum varð á hinum svokallaða "Svarta mánudegi" hinn 19. október 1987 þegar meðaltal hennar féll um 22,6%. Áður hafði hún fallið um 24,39% þann 12. desember 1914 sem er mesta prósentufall á einum degi frá upphafi vísitölunnar. 

 Mesta stigafall vísitölunnar á einum degi var 17. september 2001, fyrsta viðskiptadag eftir árásirnar á World Trade Center og Pentagon sem gerðar voru 11. september 2001. 

 28. október 1929 féll vísitalan um 12,82% og daginn eftir, 29. október 1929 féll hún um 11,73%. Fara þessir tveir dagar í þriðja og fjórða sæti yfir þá daga sem vísitalan hefur fallið mest í prósentum.

 14. nóvember 1972 fór vísitalan í fyrsta skipti yfir 1000 stig.

 29. mars 1999 fór vísitalan í fyrsta skipti yfir 10.000 stig. Við lokun kauphallarinnar stóð vísitalan í 10.006,78 stigum.

 Við lok ársins 2005 stóð vísitalan í 10.717,5 stigum. (skráð 31. desember 2005)
 Fyrirtækin 
Eftirtalin 30 fyrirtæki eru aðilar að vísitölunni:

 3M (eignarhaldsfélag)
 Alcoa (álframleiðandi)
 Altria Group (matvæla- og tóbaksframleiðandi)
 American International Group (tryggingafyrirtæki)
 American Express (greiðslukortafyrirtæki)
 AT&T (fjarskiptafyrirtæki)
 Boeing (flugvélaframleiðandi)
 Caterpillar (vinnuvélaframleiðandi)
 Citigroup (fjármálafyrirtæki)
 The Coca-Cola Company (drykkjarframleiðandi)
 DuPont (efnaframleiðandi)
 ExxonMobil (olíusölufyrirtæki)
 General Electric (eignarhaldsfélag)
 General Motors (bílaframleiðandi)
 Hewlett-Packard (tölvuframleiðandi) The Home Depot (byggingavöruverslanir)
 Honeywell (eignarhaldsfélag)
 Intel (partaframleiðandi fyrir tölvur)
 IBM (tölvuframleiðandi)
 JPMorgan Chase & Co. (fjármálafyrirtæki)
 Johnson & Johnson (lyfjaframleiðandi)
 McDonald's (veitingastaðir)
 Merck & Co. (lyfjaframleiðandi)
 Microsoft (hugbúnaðarframleiðandi)
 Pfizer Inc. (lyfjaframleiðandi)
 Procter & Gamble (hreinsivöruframleiðandi)
 United Technologies Corporation (eignarhaldsfélag)
 Verizon Communications (fjarskiptafyrirtæki)
 Wal-Mart (verslanir)
 The Walt Disney Company (skemmtanafyrirtæki)

 Tilvísanir 

 Heimildir 
 Vefur Dow Jones & Co.
 Orðasafn KB banka

 Saga Dow Jones vísitölunnar

Flokkur:Hlutabréfavísitölur